มีอาการบวมข้างล่างหูไปถึงกราม ตอนนี้หน้าบวมมากค่ะ ไม่ทราบเป็นคางทูมรึเปล่าค่ะ มีอาการไข้ หนาวสั่น ปวดเมื่อยตัว กินอาหารรสเปรี้ยวแล้วรู้สึกเสียวไปที่กรามค่ะเป็นเข้าวัน ที่ 3 แล้ว ตอนนี้แทบอ้าปากไม่ได้เลยค่ะ เครียดมากเลยค่ะ
สวัสดีค่ะ อาการปวดข้างล่างหูไปถึงกราม หน้าบวมนั้น อาจจะเกิดจาก ภาวะต่อมน้ำเหลืองโตจากการติดเชื้อที่ต่อมน้ำเหลืองเองหรืออวัยวะข้างเคียง การมีต่อมน้ำลายฉีกขาดหรืออักเสบ ก้อนไขมัน การติดเชื้อใดๆภายในช่องปาก หรือการมีฝีหนองที่ผิวหนังด้านนอกโรคคางทูมเป็นโรคทีพ่บได้น้อยมากในปัจจุบัน เนื่องจากมีวัคซีนที่ฉีดให้เด็กเกือบทุกคนตั้งแต่เด็ก อาการเช่น นมีไข้สูง ต่อมน้ำลายบริเวณข้างหูเจ็บและบวมอย่างเห็นได้ชัด ปากแห้ง เบื่ออาหาร เป็นต้นหากเป็นมาก ไข้สูง ปวดเยอะ ควรไปพบแพทย์เพื่อตรวจให้ได้การวินิจฉัยที่แน่ชัดต่อไป เบื้องต้นไม่ไปกดหรือจับบริเวณดังกล่าวบ่อยๆ รับประทานอาหารอ่อนๆ ดื่มน้ำมากๆ รับประทานยาแก้ปวดเพื่อบรรเทาอาการ